stanford-oval/wikipedia huggingface dataset:
Energiansäästölamppu
Aiheesta muualla

Kuvia tai muita tiedostoja aiheesta Energiansäästölamppu Wikimedia Commonsissa
Valonlähteet
| --- | --- |
Luonnollinen:  Luminesenssi  Taivaankappaleet  Salama  Tuli 
Palaminen:  Kynttilä  Lyhty  Kalkkivalo  Kaasuvalaistus  Öljylamppu  Öljytuikku  Argand-lamppu  Bude-lamppu  Carcel-lamppu 
Hehkuminen:  Hehkulamppu  Halogeenilamppu  Nernst-lamppu  PAR-lamppu  Tilley-lamppu  Voimavalolyhty 
Fluoresenssi:  Loistelamppu  Energiansäästölamppu  Induktiolamppu 
Valokaari:  Kaarilamppu  Jablotškovin kynttilä 
Kaasupurkauslamppu:  Suurpainenatriumlamppu  Pienpainenatriumlamppu  Monimetallilamppu  Elohopeahöyrylamppu  Ksenonlamppu  Hohtolamppu 
Muut:  hohtodiodi (LED)  Rikkiplasmalamppu  Plasmapallo 
Elektroninen liitäntälaite ja siihen kytketty loisteputki
Sauvamainen energiansäästölamppu; yksi yleisimmistä malleista
Kaaviokuva tyypillisestä pienloistelampusta jossa on sisäänrakennettu sytytin ja ulkoinen kuristin.
Hehkulampun muotoinen energiansäästölamppu ja hehkulamppu.
David Choe

| David Choe |
| --- | --- |
 David Choe vuonna 2010.
Henkilötiedot
Syntynyt: 22. huhtikuuta 1968 (ikä 56) Los Angeles
Kansalaisuus:  Yhdysvallat
Ammatti:  taiteilija, muusikko, näyttelijä, podcastjuontaja, entinen journalisti
Taiteilija
Taidesuuntaus:  graffiti
Palkinnot
 Xeric Grant 
Aiheesta muualla
www.davidchoe.com
David Choe (s. 22.4.1976) on yhdysvaltalainen taiteilija, muusikko, näyttelijä, entinen journalisti sekä podcastjuontaja. Choe on kotoisin Los Angelesista. Choe on illustroinut ja kirjoittanut seuraaville lehdille: Hustler, Ray Gun ja Vice.
Varhainen elämä ja koulutus

Choe syntyi Los Angelesissa Kaliforniassa. Hänen vanhemmat ovat eteläkorealaisia maahanmuuttajia. Choe opiskeli lyhyen aikaa California College of Arts -yliopistossa valmistumatta koskaan.
Ura

Choe maalasi Facebook-yhtiön toimiston tiloja Sean Parkerin tilaamana vuonna 2005. Choe teki samanlailla vuonna 2007 Mark Zuckerbergin tilaamana. Choe päätti ottaa maksun maalaamisesta vuonna 2007 osakkeissa. Kun Facebook-yhtiön osakkeista tehtiin julkisesti kaupattavia 2012, Choen osakkeet olivat yhteensä 200 miljoonan dollarin arvoisia.
Choen ensimmäinen täysin oma taidenäyttely oli vuonna 2005 Kalifornian Santa Rosan Museum of Contemporary Art -museossa. Choen ensimmäinen oma taidenäyttely oli New Yorkissa vuonna 2007, ja sen nimi oli "Gardeners of Eden". Choen ensimmäinen oma taidenäyttely Yhdistyneissä kuningaskunnissa oli vuonna 2008.
Choe teki kolme kautta sarjaa nimeltä Thumbs Up! Vice-yhtiölle.
Filmografia

Thumbs Up! -nettisarja, VBS.TV (2007–2010)
The Last Dinosaur of the Congo with David Choe, VBS.TV (2011)
We Are the Strange (Rain-hahmon ääni), M dot Strange -näyttelijän itsenäinen animaatioelokuva (2007)
Dirty Hands: The Art and Crimes of David Choe, dokumentti (2008)
50 Shades of Sasha Grey: How She Got into Porn & More (Grey-hahmon kaveri), Vice (2010)
Anthony Bourdain: Parts Unknown, "Koreatown, Los Angeles" -jakso, kausi 1, jakso 2 (2013)
DVDASA-podcast (2013)
The Mandalorian, kausi 2, jakso 1 " Chapter 9: The Marshal" (2020)
The Choe Show (2021–nykyhetki)
Beef, Isaac Cho -hahmo (2023)
James Oliver Curwood

| James Oliver Curwood |
| --- | --- |
 James Oliver Curwood.  Piirtäjänä James Montgomery Flagg.
Henkilötiedot
Syntynyt: 12. elokuuta 1878 Owosso, Michigan
Kuollut: 13. elokuuta 1927 (49 vuotta) Owosso, Michigan
Ammatti:  kirjailija ja luonnonsuojelija
Kirjailija
Äidinkieli: englanti
Tuotannon kieli: englanti
Aikakausi:  1908-1931
Tyylilajit:  romaanit
Aiheet:  toimintaseikkailut
Esikoisteos:  Captain Kidd of the Underground (1907)
Aiheesta muualla
Löydä lisää kirjailijoitaKirjallisuuden teemasivulta
James Oliver Curwood, toinen vasemmalta, 1920
Curwoodin linna.
James Oliver Curwood (12. kesäkuuta 1878 – 13. elokuuta 1927) oli yhdysvaltalainen romaanikirjailija ja luonnonsuojelija. Publishers Weekly sijoitti 1920-luvulla hänen kirjansa kymmenen parhaan joukkoon Yhdysvalloissa. Curwoodin romaanien ja novellien perusteella tai innoittamana on tehty ainakin 18 elokuvaa. Kuolemansa aikoihin hän ansaitsi kirjailijoista parhaiten maailmassa sanaa kohden mitattuna. Hän työskenteli rakennuttamassaan Curwoodin linnassa, joka on nykyään museona Michiganin Owossossa.
Elämäkerta

Curwood oli nelilapsisen michiganilaisperheen nuorimmainen. Hän jätti lukion kesken, mutta läpäisi Michiganin yliopiston pääsykokeen. Hän kirjautui Michiganin yliopiston englanninkieliselle osastolle opiskelemaan journalismia. Kahden vuoden kuluttua hän keskeytti opinnot ja ryhtyi toimittajaksi.
Curwood myi ensimmäisen tarinansa vuonna 1900 ollessaan töissä Detroit News-Tribune -sanomalehdessä. Vuonna 1909 hänellä oli säästössä niin paljon rahaa, että hän pääsi matkustamaan Kanadan luoteisosaan. Tästä matkasta tuli inspiraation lähde hänen erämaihin sijoittuville seikkailutarinoilleen. Kirjojen menestyksen ansiosta hän saattoi vastaisuudessa matkustaa joka vuosi useiksi kuukausiksi Yukoniin ja Alaskaan. Hänen tuotantoonsa kuuluu yli 30 seikkailukirjaa.
Curwood oli vaurastunut kirjoistaan saamillaan tuloilla, ja hän toteutti vuonna 1922 lapsuudenaikaisen unelmansa ja rakennutti Owossoon Curwoodin linnan. Se rakennettiin 1700-luvun ranskalaisen linnan tyyliin. Curwoodin linna on nykyään museo.
Curwood oli innokas metsästäjä nuorena, mutta vanhempana hänestä tuli suuri luonnonystävä ja -suojelija. Hänen sai nimityksen vuonna 1926 Michiganin luonnonsuojelutoimikuntaan (Michigan Conservation Commission).
Curwood oli vuonna 1927 kalastusretkellä Floridassa, kun häntä puri hämähäkki reiteen, ja seurauksena oli allerginen reaktio ja tulehdus, josta aiheutui verenmyrkytys. Curwoodin terveys romahti muutamassa kuukaudessa, ja hän kuoli kotiseudullaan 49-vuotiaana. Hänet haudattiin Oak Hillin (Owosso) hautausmaalle perhehautaan.
Owosson kaupunki pitää vuosittain kesäkuun ensimmäisenä viikonloppuna Curwood-festivaalit. Tällöin juhlitaan kaupungin perinteitä. Lisäksi L'Anse Townshipin vuori Michiganissa on nimetty Curwoodin vuoreksi, ja L'Anse Townshipin puisto on uudelleen nimetty Curwoodin puistoksi.
Kirjallisuus ja elokuvat

Curwoodin seikkailukirjojen esikuva oli Jack Londonin tuotanto. London tavoin Curwood sijoitti useat tarinansa mahtavaan luoteeseen (Great Northwest). Sen luonnosta ja eläimistä piirtyy luonteenomaista moniin kirjoihin, kuten Kazan (Kazan, susikoira), Baree, Son of Kazan (Kazanin poika), The Grizzly King (Kalliovuorten kuningas) ja Nomads of the North (Salomaiden samoilijat). Monissa Curwoodin seikkailuromaaneissa on varsinaisena tai toissijaisena juonteena romanssi. Tämä piirre lisäsi kirjojen viehätystä ja kaupallista menestystä sekä nosti Curwoodin teokset menestyskirjalistoille 1920-luvulla. Suosituin teos oli The River’s End (Ihmismetsästäjän salaisuus) vuodelta 1920. Kirjaa myytiin yli 100 000 kappaletta, ja Publisher Weeklyn mukaan se oli Yhdysvalloissa vuoden neljänneksi menestynein kirja.
Kirjailijanurallaan Curwood tuotti monenlaista kirjallisuutta ja suosittuja lehtiä. Curwoodin tuotantoluettelossa on yli 200 artikkelia, lyhyttä kertomusta ja kirjoitussarjaa. Hänen teoksensa on julkaistu Kanadassa ja Englannissa. Joitakin hänen kirjojaan on käännetty ranskaksi, italiaksi, venäjäksi, espanjaksi, hollanniksi, ruotsiksi, suomeksi ja puolaksi. Teoksia on julkaistu näiden kielialueiden maissa. Viimeisen kirjansa Green Timber Curwood sai lähes valmiiksi ennen kuolemaansa. Teoksen viimeisteli Dorothea A. Bryant, ja se julkaistiin 1930.
Curwoodin kirjoihin tai lyhyisiin tarinoihin perustuu ainakin kahdeksantoista elokuvaa. Tarina Wapi the Walrus kuvattiin kolme kertaa: 1919, 1927 ja 1953. Filmi perustui teokseen Back to God's Country. Vuoden 1919 versiossa urheaa ja seikkailunhaluista naista pohjoisen erämaassa näytteli Nell Shipman. Curwoodin teokseen The Wolf Hunters (Sudenpyytäjät) perustuvassa elokuvaassa The Trail Beyond (1934) näytteli John Wayne. oimintosarjassa Kirby Grant esitti ratsupoliisikorpraali Rod Webbiä Chinook-koirineen kymmenessä elokuvassa.
Ranskalainen ohjaaja Jean-Jacques Annaud ohjasi vuonna 1988 elokuvan The Bear (Karhu), joka perustuu Curwoodin romaaniin The Grizzly King (Kalliovuorten kuningas) vuodelta 1916. Elokuva herätti uuden kiinnostuksen Curwoodiin.
Osa Curwoodin kirjoista on Suomessa julkaistu suositussa Riksin sarjassa. Alkujaan niitä julkaisivat WSOY (kaksi nimikettä), Karisto (yhdeksän nimikettä) ja Minerva (kahdeksantoista nimikettä). Ostettuaan Minervan WSOY julkaisi uusintapainoksia.
Teokset > Alkuteokset

The Courage of Captain Plum, 1908 (Kapteeni Plumin rohkeus, Minerva, 1925, WSOY)
The Wolf Hunters, 1908 (Sudenpyytäjät, suom. O. A. Joutsen, WSOY, 1922)
The Great Lakes, 1909
The Gold Hunters, 1909 (Aarteen etsijät, suom. O. A. Joutsen, WSOY, 1922)
The Danger Trail, 1910 (Vaaran polulla, suom. Eero Alpi, Karisto, 1942)
The Honor of the Big Snows, 1911 (Lumikenttien laki, Minerva, 1927)
Steele of the Royal Mounted, 1911 (Lainsuojattoman kosto, suom. A. Lehto, Minerva, 1925)
The Flower of the North, 1912 (Pohjolan kukka : seikkailuja suurilla saloilla, suom. Väinö Meltti Karisto, 1926)
Isobel, 1913 (Henkipaton uskollisuus, suom. Aili Mönkkönen, Minerva, 1925)
Kazan, 1914 (Kazan, susikoira, suom. Jussi Tervaskanto, Karisto, 1922)
God's Country and the Woman, 1915 (Jumalan maa - ja nainen, suom. Väinö Nyman, Karisto, 1924)
The Hunted Woman, 1916
The Grizzly King, 1916 (Kalliovuorten kuningas, WSOY)
Baree, Son of Kazan, 1917 (Kazanin poika, suom. Valfrid Hedman, Karisto, 1923)
The Courage of Marge O'Doone, 1918
Nomads of the North, 1919 (Salomaiden samoilijat, suom. Jussi Tervakanto, Karisto, 1924)
The River's End, 1919 (Ihmismetsästäjän salaisuus, Minerva, 1924)
Back to God's Country, 1920
The Valley of Silent Men, 1920 (Hiljaisten miesten laakso, Minerva, 1923)
God's Country - The Trail to Happiness, 1921
The Golden Snare, 1921(Kultainen paula. Seikkailuromaani suurilta saloilta, Karisto, 1924)
The Flaming Forest, 1921 (Palavan metsän salaisuus, Minerva, 1924, Palava metsä, WSOY)
The Country Beyond, 1922
The Alaskan, 1923 (Taistelu naisesta, Karisto, 1924)
A Gentleman of Courage, 1924 (Kohtalon uhmaaja, Minerva, 1926)
The Ancient Highway, 1925 (Vanha valtatie, WSOY)
Swift Lightning, 1926
The Black Hunter, 1926 (Musta metsästäjä, Minerva, 1927, WSOY)
The Plains of Abraham, 1928 (Kirottu laakso, Minerva, 1928)
The Crippled Lady of Peribonka, 1929 (Kuolleista palanneet, Minerva, 1927)
Green Timber, 1930
Son of the Forests, 1930
Falkner of the Inland Seas, 1931
Aiheesta muualla

Vapaasti ladattavia James Oliver Curwoodin e-kirjoja Projekti Lönnrotissa ja Project Gutenbergissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Kroatia  Alankomaat  Puola  Portugali  Vatikaani 
Tieteilijät:  CiNii 
Taiteenala:  FID 
Henkilöt:  Deutsche Biographie  DDB  Trove 
Muut:  SNAC  IdRef 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:James Oliver Curwood
Käännös suomeksi
Talgat Galiullin

Talgat Galiullin ja Rustam Minnihanov (2019).
Galiullinin kirjoja.
Talgat Nabijevitš Galiullin (ven. Талга́т Наби́евич Галиу́ллин, tat. Тәлгат Нәби улы Галиуллин, Təlğat Nəbi ulı Ğaliullin; s. 22. heinäkuuta 1938 Kitškalnja) on tataaritaustainen venäläinen kirjailja, kirjallisuuskriitikko, filologian tohtori ja professori, jonka huomionosoituksiin lukeutuu "Venäjän federaation arvostettu tutkija" (2009) ja "Tatarstanin tasavallan kansankirjailija" (2023). Galiullin on Venäjän humanitaarisen akatemian täysjäsen.
Galiullin on luonut tieteellisen koulukunnan, joka perehtyy 1900- ja 2000-lukujen tataarirunouteen. Hän on tutkinut muun muassa modernin tataariproosan "moraalisia ja esteettisiä ongelmia". Galiullin on tuottanut yli tuhat tieteellistä teosta, mukaan lukien 53 kirjaa ja monografiaa. Hän valmisteli 23 kandidaattia ja neljä tieteen tohtoria.
Trương Mỹ Lan

Trương Mỹ Lan (s. 13. lokakuuta 1956) on vietnamilainen liikenainen ja tuomittu rikollinen. Lan perusti vuonna 1992 kiinteistöalan yrityksen Tập đoàn Vạn Thịnh Phátin, joka joutui korruptiosyytteiden kohteeksi vuonna 2022. Maaliskuussa 2024 Lan tuomittiin syylliseksi roolistaan 304 biljoonan đồngin (n. 11 450 miljardin euron) talousrikoksessa. Lan ja hänen avunantajansa kavalsivat rahaa SCB-pankilta hyödyntäen lahjuksia ja peiteyrityksiä.
11. huhtikuuta 2024 Trương Mỹ Lan tuomittiin kuolemaan rangaistuksena roolistaan korruptioskandaalissa, jota on kuvailtu Kaakkois-Aasian historian suurimmaksi.
Wes Moore

| Westley Watende Omari Moore |
| --- | --- |

Marylandin 63. kuvernööri
 18.1.2023-  
Edeltäjä:  Larry Hogan
Henkilötiedot
Syntynyt: 15. lokakuuta 1978 (ikä 46) Takoma Park, Maryland
Tiedot
Puolue:  demokraatit
Koulutus:  Kansainvälisten suhteitten maisteri (John Hopkinsin yliopisto, 2004)
 Nimikirjoitus
Aiheesta muualla
wesmoore.com
Westley Watende Omari Moore (s. 15. lokakuuta 1978) on yhdysvaltalainen demokraattipoliitikko, liikemies ja kirjailija, joka on toiminut Marylandin 63. kuvernöörinä vuodesta 2023 lähtien. Moore on ensimmäinen Marylandin kuvernööriksi valittu tummaihoinen henkilö ja samalla kolmas tummaihoinen kuvernööriksi valittu Yhdysvaltojen historiassa.
Teflon Brothers

| Teflon Brothers> Tiedot |
| --- | --- |
Toiminnassa:  2006–
Tyylilaji:  rap, pop, dance
Kotipaikka:   Helsinki, Suomi
Laulukieli:  suomi, espanja
Jäsenet:  Pyhimys   Heikki Kuula   Voli  
Levy-yhtiö:  Yellowmic, 2006–2009   Monsp, 2009–2012   Johanna Kustannus, 2012–  
Aiheesta muualla
Kotisivut
Infobox OKNimi-testi OK: 
Teflon Brothers on alun perin suomalainen, nykyään virallisesti virolainen rap-, pop- ja dancemusiikkia esittävä yhtye, jossa on neljä jäsentä: Pyhimys (Mikko Kuoppala), Ilari Sahamies, Heikki Kuula ja Voli. Yhtyeen musiikkiin kuuluvat hyvin oleellisesti omaleimaiset musiikkivideot, jotka räppärit useimmiten itse ovat käsikirjoittaneet ja tuottaneet.
Yhtyeen logo on entisen Tuko-kauppaketjun logo.
Historia > 2006

Teflon Brothers debytoi 2006 julkaistulla Adihasla-soundtrackillä kappaleella "Matkal kotiin". Kappaleesta on julkaistu New Yorkissa kuvattu musiikkivideo.
Historia > 2009

Teflon Brothersin esikoinen, T-albumi, julkaistiin 29. heinäkuuta 2009 suomalaista hip hop- ja rap-musiikkia julkaisevan levy-yhtiön Monsp Recordsin kautta. Albumi parodioi valtavirranmusiikkia, klubiräppiä sekä ns. aitoa underground räppiä. Albumi oli arvostelumenestys ja sai mm. Rumbassa viisi tähteä ja Soundissa neljä. Albumi nousi Suomen virallisen albumilistan sijalle 26. Levyn ensimmäisestä singlestä "Vexi on Velkaa" tehtiin video, jota on katseltu yli puoli miljoonaa kertaa.
Historia > 2010

Teflon Brothers julkaisi toisen, ©-nimisen, studioalbumin elokuussa 2010. Tämänkin albumin julkaisi Monsp Records. Edellisen albumin tavoin © nousi Suomen virallisen albumilistan sijalle 26.  Kuten edellinen T-levy myös © sai hyvän vastaanoton, muun muassa Soundi antoi levylle neljä tähteä. Albumin kappaleesta ”Skippaan duunit” julkaistiin musiikkivideo, jonka ohjasi Ruudolf.
Historia > 2012–2013

Kolmannen albumin viimeistelyvaiheessa Teflon Brothers vaihtoi levy-yhtiötä Monspilta Universal Musicin alaiselle Johanna Kustannukselle ja yhtyeen Valkoisten dyynien ratsastajat -niminen albumi julkaistiin tammikuussa 2013. Albumi nousi Suomen virallisen albumilistan kuudennelle sijalle. Albumin ensimmäinen singlelohkaisu ”Poimunopeus” julkaistiin vappuaattona 2012 samanaikaisesti Spotifyssa, kaikissa digikaupoissa ja videona YouTubessa. Albumin toinen näytekappale "Lähestymiskieloja" julkaistiin kesäkuussa 2012 ja toinen musiikkivideo kappaleesta "Toukasta eroon" lokakuussa samana vuonna. Albumin kolmas musiikkivideo julkaistiin 31. joulukuuta 2012 kappaleesta "Seksikkäin jäbä". Kappaleella vierailevat Stig ja Meiju Suvas. "Seksikkäin jäbä" nousi Suomen virallisen singlelistan kolmannelle sijalle. Kappaleesta julkaistiin huhtikuussa 2013 rock-henkinen remixversio nimellä "Seksikkäin jäbä (Mötley RMX) Xcovered", ja myös siitä julkaistiin musiikkivideo. Seksikkäin jäbä saavutti Suomen virallisen singlelistan kolmannen sijan ja oli TOP10:ssä yhteensä 12 viikkoa.  Sitä on katsottuYouTubessa 3,3 miljoonaa kertaa (tammikuu 2021).
Historia > 2014–2015

Vuonna 2014 Teflon Brothers myi paikan yhtyeestä 50 000 eurolla Huuto.netin välityksellä. Paikan yhtyeestä huusi itselleen omien sanojensa mukaan vahingossa Minna-niminen tyttö, jolla ei ollut rahaa maksaa vaadittua summaa. Tämän jälkeen paikan lunasti itselleen pokeriammattilainen Ilari Sahamies. Tapaus osoittautui mediatempaukseksi, eikä Sahamies todellisuudessa liittynyt yhtyeeseen. Neljäs studioalbumi Isänpäivä julkaistiin 7. marraskuuta 2014.
27. huhtikuuta 2015 julkaistiin "Pämppää"-single, jolla Ilari Sahamies oli mukana vierailevana artistina.
Historia > 2016–

Toukokuussa 2016 Teflon Brothers julkaisi videon, jolla se ilmoitti vaihtavansa nimekseen Mynthon Brothers. Videolla viitattiin Pyhimyksen tapaan haalia itselleen varsin erilaisia projekteja: "Nää on taas näit Pyhin juttui, en mä tiedä, mist se oikein tulee" Heikki Kuula kommentoi. Pyhimys perusteli nimenvaihtoa sillä, että myös rap-artisti Snoop Dogg oli vaihtanut nimensä Snoop Lioniksi ja muusikko Brunosta taas tuli Bruno Mars, ja kummassakin oli "selkeästi takana yhteistyö suklaapatukkabrändien kanssa". Kyseinen mainosvideo tehtiin yhteistyössä Mynthonin kanssa. Videolla oli mukana myös Cloettan toimitusjohtaja Ville Perho, jonka kanssa allekirjoitettiin sopimus, jonka mukaan bändi ottaa vastuun brändin markkinoinnista. Pitkäkestoiseksi suunniteltu yhteistyö Mynthonin kanssa alkoi "Lähiöunelmii"-singlellä, jonka musiikkivideo kuvattiin Los Angelesissa.
Vuonna 2017 toukokuussa julkaistusta Circuksesta tuli ensimmäinen suomalainen albumi, joka on ylittänyt tuplaplatinarajan jo ennen julkaisupäiväänsä. Albumin sisältämiä kappaleita oli striimattu yli 40 miljoonaa kertaa maaliskuun puoleenväliin mennessä.
Lokakuussa 2019 julkaistiin Teflon Brothers -yhtyeestä kertova Johnny Knigan kustantama, toimittaja Hippo Taatilan kirjoittama Teflon Bible -kirja.
Tammikuussa 2021 Teflon Brothersin tiedotettiin olevan yksi Uuden Musiikin Kilpailu 2021:n seitsemästä finalistista kappaleella ”I Love You”, jonka yhtye esittää ruotsalaisen eurodance-laulaja Pandoran kanssa.
Kesäkuussa 2022 Teflon Brothers tiedotti tehneensä levytyssopimuksen Viron Universalin kanssa. Samalla yhtye kertoi tehneensä oman versionsa Juice Leskisen Eesti (On My Mind) -kappaleesta. Lisäksi Teflon Brothers ilmoitti olevansa virolainen yhtye.
Diskografia > Albumit

T (2009)
© (2010)
Valkoisten dyynien ratsastajat (2013)
Isänpäivä (2014)
Circus (2017)
Loppuunmyyty (2021)
Diskografia > Mixtapet

Iso hätä (2010)
Diskografia > Singlet

| Vuosi | Single | Listasijoitus> Singlelista | Listasijoitus> Latauslista | Listasijoitus> Radiolista | Albumilta |
| --- | --- | --- | --- | --- | --- |
| 2006 | ”Matkal kotiin” | — | — | — | Singlelohkaisu |
| 2009 | ”Vexi on velkaa” | — | — | — | T |
| 2009 | ”Viimeinen puritaani” | — | — | — | T |
| 2011 | ”Erkkaa lapaan” (mukana JVG & Mikael Gabriel) | — | — | — | Singlelohkaisu |
| 2012 | ”Poimunopeus” | — | — | — | Valkoisten dyynien ratsastajat |
| 2012 | ”Lähestymiskieloja” | — | — | — | Valkoisten dyynien ratsastajat |
| 2012 | ”Seksikkäin jäbä” (mukana Stig & Meiju Suvas) | 3 | 15 | — | Valkoisten dyynien ratsastajat |
| 2013 | ”Seksikkäin jäbä (Mötley-RMX)” (mukana Stig & Meiju Suvas) | — | — | — | Singlelohkaisu |
| 2013 | ”Jee jee” (mukana Mira Luoti) | — | — | — | Valkoisten dyynien ratsastajat |
| 2013 | ”Pidä itsesi miehenä” (mukana Olavi Uusivirta) | — | — | — | Valkoisten dyynien ratsastajat |
| 2014 | ”Kärpästen juhlat (osa 2)” | — | — | — | Isänpäivä |
| 2014 | ”Kendo Anthem” | 3 | 3 | — | Isänpäivä |
| 2014 | ”Maradona (kesä ’86)” | 1 | 6 | 34 | Isänpäivä |
| 2014 | ”Isänpäivälaulu” (mukana Juno) | — | — | — | Isänpäivä |
| 2015 | ”Pämppää” (mukana Sahamies) | 1 | 2 | 21 | Circus |
| 2015 | ”Ay Ay Ay” (mukana Tango-Teemu) | 3 | 4 | — | Circus |
| 2015 | ”Juusto katolle” (mukana Setä Tamu) / ”Posin kautta” | 3 / — | 5 / 28 | 91 / — | Circus |
| 2016 | ”Lähiöunelmii” (mukana Mariska) | 6 | 1 | 12 | Circus |
| 2016 | ”Hubba Bubba” (mukana Ressu Redford ja HeavyWeight) | 2 | 1 | — | Circus |
| 2016 | ”Meijän biisi (Liiga Anthem)” | — | 30 | — | Singlelohkaisu |
| 2016 | ”Rio ohoi!” (mukana Ollie) | 20 | 8 | — | Circus |
| 2016 | ”Siivet” (mukana Aku Hirviniemi) | 14 | 23 | — | Circus |
| 2017 | ”Arvon leidit” | 16 | 2 | 95 | Circus |
| 2017 | ”Tukholman syndrooma” | — | — | — | Circus |
| 2017 | ”Manteli” (mukana Spekti & Petri Nygård) | 5 | 4 | — | Singlelohkaisuja |
| 2018 | ”Maradona (en español)” | 19 | 9 | — | Singlelohkaisuja |
| 2018 | ”Perutaan häät” | 3 | 1 | — | Singlelohkaisuja |
| 2018 | ”Kuka antais pukille?” (mukana Spekti & Petri Nygård) | 3 | 2 | — | Singlelohkaisuja |
| 2018 | ”Harmaa rinne” | 1 | 1 | — | Loppuunmyyty |
| 2019 | ”Marijuana” | 9 | 4 | — | Singlelohkaisu |
| 2019 | ”Juhannussimaa” (mukana Kalevauva.fi) | 3 | 1 | — | Loppuunmyyty |
| 2019 | ”Tee mulle joulu” (mukana Spekti & Petri Nygård) | — | — | — | Singlelohkaisu |
| 2020 | ”Lauantaipussi” (mukana MEGA-Ertsi) | — | — | — | Loppuunmyyty |
| 2021 | ”I Love You” (mukana Pandora) | — | — | — | Loppuunmyyty |
| 2021 | ”Ilmastonmuutos” (mukana Emma Gun) | — | — | — | Loppuunmyyty |
| 2022 | Eesti (On my Mind) (feat. Juice Leskinen, Märkä-Simo) |  |  |  |  |
| 2022 | Nautin elämästä (yhdessä Portion Boysin kanssa) (Marilii cover) |  |  |  |  |
Diskografia > Musiikkivideot

Matkal kotiin (ohjaus Heikki Kuula)
Vexi oli velkaa (ohjaus Heikki Kuula & Pyhimys)
Viimeinen puritaani (ohjaus Heikki Kuula & Pyhimys)
Hikoilen ku raiskaaja (ohjaus Pyhimys & Heikki Kuula)
Veljee ei voi valita (ohjaus Pyhimys)
Hoodilammas (mukana Juju, ohjaus SukiSuki & Gushmann)
Skippaa duunit (ohjaus Ruudolf)
Poimunopeus (tuotanto Sankarimedia Oy)
Toukasta eroon (2012)
Seksikkäin jäbä (mukana Stig & Meiju Suvas, 2012)
Seksikkäin jäbä (Mötley RMX) Xcovered (mukana Stig & Meiju Suvas, 2013)
Jee jee (mukana Mira Luoti, 2013)
Tuusula mielessäin (Matti Nykänen mukana Teflon Brothers, 2013)
Pidä itsesi miehenä (mukana Olavi Uusivirta, 2013)
Kärpästen juhlat (osa 2) (2014)
Maradona (kesä '86) (2014)
Isänpäivälaulu (mukana Juno, 2014)
Pämppää (mukana Sahamies, 2015)
Ay Ay Ay (mukana Tango-Teemu, 2015)
Posin kautta (2015)
Juusto katolle (mukana Setä Tamu, 2015)
Lähiöunelmii (mukana Mariska, 2016)